**О Б Щ И Н С К И С Ъ В Е Т - Н И К О П О Л**

-------------------------------------------------------------------------------------------------

**П Р О Т О К О Л**

**№ 5**

 Днес **16.01.2020г**. /четвъртък/ от 14.30 часа в стаята на съветника се проведе **петото** заседание на Общински Съвет – Никопол.

 На заседанието присъстват: общинските съветници, зам.Кмета на общината Ахмед Ахмедов.

Заседанието се председателства от д-р Цветан Андреев – Председател на ОбС – Никопол, протоколчик – Христина Миланова- главен специалист в ОбС – Никопол.

 Цв.Андреев: Уважаеми общински съветници, на основание чл.23, ал.4, т.1 от ЗМСМА, откривам **петото** по ред заседание на Общински съвет – Никопол.

Имаме кворум, от 13 общински съветника в залата присъстват 7 общински съветника, общинския съветници- Светослав Ангелов, Яница Йорданова, Любомир Мачев, Айгюн Али, Веселин Недков и Тодор Бузев отсъстват по уважителни причини с подадени уведомления до Председателя на ОбС.

Колеги, материалите са пред Вас с проекта за дневен ред, имате ли предложения, допълнения и съображения по така представеният Ви проект за дневен ред? Виждам, че нямате. Гласуваме дневния ред на заседанието, моля гласувайте.

ГЛАСУВАЛИ – 7 СЪВЕТНИКА

„ЗА“ – 7 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ОБЩИНСКИ СЪВЕТ – НИКОПОЛ ПРИЕ СЛЕДНИЯ**

**ДНЕВЕН РЕД:**

**1**.Докладна записка **относно:** Сътрудничество във връзка с проектно предложение на Фондация за околна среда и земеделие по процедура BG16М1ОP002 - 3.013- „МИГ Белене-Никопол, Подобряване на природозащитното състояние на видове от мрежата Натура 2000 чрез подхода ВОМР в територията на МИГ Белене-Никопол“.

 Вносител:Кмет на общината

**2.** Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Отношение взеха:

 Цв.Андреев: /*прави разяснения относно докладната записка/.*

 Борислав Симеонов-общински съветник: Колко имота ще ползвате, от колко декара са имотите и от тези имоти реално колко кв.метра ще ползвате за влажни зони, така нареченото заблатяване?

 А.Ахмедов: /*Прави разяснения по докладната записка и проекта с който г-жа Симеонова ще кандидатства./*

С този проект Симеонова по никакъв начин няма да попречи на останалите собственици на земя граничещи с тези имоти, които Симеонова ще направи влажни зони. Тези площи са реално не използваеми, те са заливаеми от р.Дунав.

 Красимир Гатев- общински съветник: Прав е в запитването си г-н Симеонов, нека да изчистим този въпрос, защото тук става въпрос за не малко земя над 300 декара. Има и граничещи земеделски земи, и тъй като тези земи, които ги даваме на Симеонова, и то за десет години ще се превърнат във влажни зони, т.е.- блато, тези които граничат с тях ще са съгласни ли на това което ще стане с техните земи, които са съседни на тези, които сега отдаваме на Симеонова. Ахмедов каза, че там земите са заливаеми, те са такива, когато ги залеят високите води на Дунава, но когато не се заливат, те се използват, за пасища или обработваема земя. Да не се засегнат интересите на всички онези земеделски стопани, които използват тези земи, или като пасища или като обработваема земя? Ето това трябва сега тук да се изясни.

 Албена Симеонова- Председател на Фондация за Околна Среда и Земеделие /ФОСЗ/: */прави подробни разяснения по проектното предложение с което ще кандидатства, за опазването на животински видове, които са застрашени от изчезване- блатна костенурка, червено малко жабче и южен гребенест тритон- гущер, които обитават райони и местности в Натура 2000./*

Различни парчета земя, които са заливаеми и които не се ползват от земеделските стопани ще влязат в този проект.

 Майдън Сакаджиев-зам.председател ОбС: */въпрос към Ахмедов*/ -В приложение 1, второ по ред, има имот от близо 17 декара, земята е първа категория, и е пасище, защо сте го включили в проекта на Албена? Ако някой земеделски стопанин който отглежда животни го поиска за отдаване под наем като пасище, как ще му го дадете, като сте го дали на Албена за влажна зона?

 Красимир Халов- общински съветник: Разясненията на Симеонова бяха ясни и изчерпателни и никой няма да бъде спиран да ползва земи или пасища.

 А.Ахмедов: Ако дадено пасище е в този район и го поиска някой стопанин, но то е в обособения имот на Симеонова, ние ще му дадем на друго място пасище.

 Цв.Андреев: Правя предложение, има пропуск в законовата част на решението, след чл.21, да се запише, ал.-1 и след това е т.23, тъй като чл.21 има ал.1, ал.2 и ал.3. Така се конкретизира, че е чл.21, ал.1, т.23 от ЗМСМА. Да се добави ал.1 след чл.21.

Моля, гласувайте това предложение за допълнение в законовата част на решението, моля гласувайте.

ГЛАСУВАЛИ – 7 СЪВЕТНИКА

„ЗА“ – 7 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Цв.Андреев: Приема се предложението.

Гласуваме проекта за решение с направеното допълнение, /*чете проекта за решение/.*

На основание чл.21, ал.1, т.23 от Закона за местното самоуправление и местната администрация, чл. 12, ал.1 и ал.4 от Закона за общинската собственост, във връзка с Предложение с вх. № 69-8/23.12.2019г., Общински съвет – Никопол прие следното

**Р Е Ш Е Н И Е**

**№35/16.01.2020г.**

1.Общински съвет – Никопол дава съгласие Община Никопол да предостави заползване имоти общинска собственост, подробно описани в Приложение №1 към настоящото решение, на **Фондация за околна среда и земеделие,** във връзка с кандидатстване с проектно предложение **„Подобряване на природозащитното състояние на местообитанията на целеви видове земноводни и влечуги в защитени зони „Персина“, „Обнова-Карамандол“ и „Никополско плато“** по отворена процедура BG16М1ОP002 - 3.013- „МИГ Белене-Никопол, Подобряване на природозащитното състояние на видове от мрежата Натура 2000 чрез подхода ВОМР в територията на МИГ Белене-Никопол“ след предприемане на съответните правни и фактически действия, предвидени в Закона за общинската собственост.

2.Общински съвет – Никопол упълномощава Кмета на Община Никопол да предприеме необходимите правни и фактически действия, произтичащи от настоящото решение.

ГЛАСУВАЛИ – 7 СЪВЕТНИКА

„ЗА“ – 7 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**Приложение № 1**

**към Решение №35 от16.01.2020 г. на Общински съвет – Никопол**

**Поземлени имоти, включени в проектно предложение към процедура BG16М1ОP002 - 3.013- „МИГ Белене-Никопол, Подобряване на природозащитното състояние на видове от мрежата Натура 2000 чрез подхода ВОМР в територията на МИГ Белене-Никопол“:**

1. Поземлен имот **49415.56.256,** област Плевен, община Никопол, с. Муселиево, м.ВЪРБИТЕ, вид собств. Общинска частна, вид територия „Територия, заета от води и водни обекти“, НТП „За друг вид водно течение, водна площ, съоръжение“, площ 6843 кв.м., стар номер 000320, Заповед за одобрение на КККР № РД-18-256/22.04.2019 г. на ИЗПЪЛНИТЕЛЕН ДИРЕКТОР НА АГКК;

2. Поземлен имот **20314.12.101**, област Плевен, община Никопол, с. Дебово, м. ПОД МАКЪШИТЕ, вид собств. Общинска публична, вид територия „Земеделска“, категория 1, НТП „Пасище“, площ 16583 кв.м., стар номер 233001, Заповед за одобрение на КККР № РД-18-252/22.04.2019 г. на ИЗПЪЛНИТЕЛЕН ДИРЕКТОР НА АГКК;

3. Поземлен имот **51723.30.23,** област Плевен, община Никопол, гр. Никопол, вид собств. Общинска публична, вид територия „Територия, заета от води и водни обекти“, НТП „За друг вид водно течение, водна площ, съоръжение“, площ 7206 кв.м., стар номер 0.214, Заповед за одобрение на КККР № РД-18-75/28.12.2006 г. на ИЗПЪЛНИТЕЛЕН ДИРЕКТОР НА АГКК;

4. Поземлен имот **12365.211.145,** област Плевен, община Никопол, с. Въбел, м.ИЗГОРЯЛАТА ВОДЕНИЦА, вид собств. Общинска частна, вид територия „Земеделска“, категория 6, НТП „Изоставено трайно насаждение“, площ 27071 кв.м., стар номер 211145, Заповед за одобрение на КККР № РД-18-249/22.04.2019 г. на ИЗПЪЛНИТЕЛЕН ДИРЕКТОР НА АГКК;

5. Поземлен имот **02957.70.87**, област Плевен, община Никопол, с. Бацова махала, вид собств. Общинска частна, вид територия „Територия, заета от води и водни обекти“, НТП „Блато“, площ 59773 кв.м., стар номер 000087, Заповед за одобрение на КККР № РД-18-248/22.04.2019 г. на ИЗПЪЛНИТЕЛЕН ДИРЕКТОР НА АГКК;

6. Поземлен имот **23193.52.16**, област Плевен, община Никопол, с. Драгаш войвода, м.БАБИНА БАРА, вид собств. Общинска публична, вид територия „Територия, заета от води и водни обекти“, НТП „Блато“, площ 107521 кв.м., стар номер 052016, Заповед за одобрение на КККР № РД-18-250/22.04.2019 г. на ИЗПЪЛНИТЕЛЕН ДИРЕКТОР НА АГКК;

7. Поземлен имот **23193.57.2**, област Плевен, община Никопол, с. Драгаш войвода, м.БАБИНА БАРА, вид собств. Общинска публична, вид територия „Територия, заета от води и водни обекти“, НТП „Блато“, площ 29097 кв.м., стар номер 057002, Заповед за одобрение на КККР № РД-18-250/22.04.2019 г. на ИЗПЪЛНИТЕЛЕН ДИРЕКТОР НА АГКК;

8. Поземлен имот **23193.61.1**, област Плевен, община Никопол, с. Драгаш войвода, м.ПЕЙЧОВО ГЪРЛО, вид собств. Общинска публична, вид територия „Територия, заета от води и водни обекти“, НТП „Блато“, площ 64811 кв.м., стар номер 061001, Заповед за одобрение на КККР № РД-18-250/22.04.2019 г. на ИЗПЪЛНИТЕЛЕН ДИРЕКТОР НА АГКК;

9. Поземлен имот **23193.171.2**, област Плевен, община Никопол, с. Драгаш войвода, м.ПЛОСКА, вид собств. Общинска публична, вид територия „Територия, заета от води и водни обекти“, НТП „Блато“, площ 26267 кв.м., стар номер 171002, Заповед за одобрение на КККР № РД-18-250/22.04.2019 г. на ИЗПЪЛНИТЕЛЕН ДИРЕКТОР НА АГКК;

10. Поземлен имот **23193.56.18**, област Плевен, община Никопол, с. Драгаш войвода, м.ШУВЕНЯ, вид собств. Общинска публична, вид територия „Територия, заета от води и водни обекти“, НТП „Блато“, площ 21359 кв.м., стар номер 056018, Заповед за одобрение на КККР № РД-18-250/22.04.2019 г. на ИЗПЪЛНИТЕЛЕН ДИРЕКТОР НА АГКК

**ПО ВТОРА ТОЧКА ОТ ДНЕВНИЯ РЕД**

Дебат не се състоя.

 Цв.Андреев: Уважаеми колеги, поради изчерпване на дневния ред закривам петото заседание на Общински съвет – Никопол. Заседанието приключи своята работа в 15.15 часа.

**ПРЕДСЕДАТЕЛ ОбС:/п/**

 **/Цветан Андреев/**

**ЗАМ.ПРЕДСЕДАТЕЛ ОбС:/п/**

 **/Яница Йорданова/**

**ЗАМ.ПРЕДСЕДАТЕЛ ОбС:/п/**

 **/Майдън Сакаджиев/**

**ПРОТОКОЛЧИК:/п/**

 **/Христина Миланова/**